fi en fi et fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi ro wuu fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fr fi fi fi fi fi fi fi fi fi fi fi fi fi fi fi fr fi fi fi en fi fi fi en fi fi fi en fi fi fi en fi fi fi en fi fi fi fi fi fi fi en fi fi fi en fi fi fi fi fi fi fi fi fi fi fi fi nl fi fi en fi fi fi es es en es fi fi
Suomi valmiina hyödyntämään kotiedun Pickalan EM-kilpailussa - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Suomi valmiina hyödyntämään kotiedun Pickalan EM-kilpailussa
Teksti Sami Sarpakunnas Maanantaina 6. heinäkuuta 2015
Lyöntipelin Suomen mestaruutta (Pojat 18) kuluvalla kaudella juhlinut Oliver Lindell lukeutuu Suomen avainpelaajiin. Kuva: Antero Lindell.
Pickalassa käynnistyy tiistaina poikien joukkueiden Euroopan mestaruuskilpailu. Isäntiä saapuu haastamaan 15 kiven kovaa golfmaata.
Kotiedusta huolimatta Suomi ei lähde karkeloihin suurimpana ennakkosuosikkina. Kasassa on kuitenkin joukkue, jolla on realistinen mahdollisuus edetä kilpailussa pitkälle.
Menestyksen tavoittelussa kotikenttä on lähtökohtaisesti pelaajille suuri etu, kuten kotiyleisökin. Joukkueen avainpelaajiin lukeutuvat Ilari Saulo ja Oliver Lindell tiedostavat tilanteen, eivätkä halua ottaa ylimääräisiä paineita siitä, että kisa pelataan kotimaisemissa.
”Yleisö on selkeä etu ja se pitää myös osata ottaa niin. Tilannetta on käyty valmennuksen kanssa läpi monesti”, Saulo sanoo.
”Kausi on ollut aika normaali, mutta kyllä tähän kisaan on tähdätty pitkään. Vikan puolitoista viikkoa olen pitänyt taukoa kisoista ja keskittynyt paitsi treenaamaan myös lepäämään riittävästi, jotta energiaa riittää koko kisaviikoksi”, Saulo jatkaa.
Valmentaja Pasi Purhonen kertoo, että joukkueen kemiaa ja joukkuehenkeä on rakennettu tietoisesti entistäkin vahvemmaksi, sillä naismaajoukkueiden menestysresepti on ollut rohkaiseva esimerkki joukkuehengen voimasta.
”Joukkueesta saa valtavasti energiaa oman pelin tueksi. Olemme leireilleet ahkerasti ja kisaviikolla mm. yövymme yhdessä hotellissa. Muiden joukkueiden tarkkailuun emme ole tuhlanneet enrgiaa, ne tulevat kyllä kisaviikolla tutuksi. Jos aiomme menestyä, on reikäpeleissä pystyttävä voittamaan vastustaja, oli se mikä tahansa”, valmentaja Pasi Purhonen sanoo.
Oliver Lindell, jonka itseluottamus on tunnetusti rautainen, lähtee toiveikkaana kilpailuun.
”Olen sitä mieltä, että tämä joukkue tulee menestymään. Kaikki tuntevat toisensa ja sitä kautta saadaan tukea ja luottamusta myös omaan tekemiseen”, hän sanoo.
Suomen joukkueessa pelaavat Saulon ja Lindellin lisäksi Simo Haavisto, Matias Honkala, Eetu Isometsä ja Sami Välimäki.
Parkilla on lyötävä pitkälle
Kilpailukenttä on Pickalan Park. Se on isännöinyt monia merkittäviä kilpailuita ja on siksi hyvin tuttu peliareena kaikille Suomalaisille. Pituutta kentällä on peräti 6651 metriä.
”Kaikki pelaajamme tuntevat kentän todella hyvin. Ilari Saulohan voitti siellä viime syksynä myös Finnish Tourin karsinnan. Olemme myös leireilleet kentällä useaan otteeseen. Kenttänä se on aika suoraviivainen ja selkeä”, valmentaja Pasi Purhonen kuvailee.
FT:n karsinnassa loistanut Saulo uskoo, että Park sopii kenttänä suomalaisille erittäin hyvin.
Ilari Saulo voitti FT:n karsinnan Pickalan Park -kentällä syksyllä 2014.
”Se on pitkä kenttä. Palloa pitää saada tiiltä eteenpäin ja meillä on kasassa aika pitkälyöntinen joukkue”, hän sanoo.
”Kyllä muutkin joukkueet oppivat kentän metkut, mutta viheriöiden ympäristössä on sellaisia paikkoja, jotka suomalaiset varmasti osaavat pelata oikein. Kun viheriöt vedetään kisaan tosi nopeiksi, on kentällä väyliä, joilla palloa ei saa päästää karkaamaan pitkäksi viheriön taakse, sillä sieltä sitä ei pysty pelaamaan lipulle, vaan se valuu pitkäksi”, kuvailee Oliver Lindell.
Juuri FT:n karsinnan kisakentällä voittanut Saulo ja kovakuntoinen Lindell ovat etukäteen ajateltuna suomalaisten kenties kovakuntoisimmat pelaajat.
Lindell on pelannut erinomaisen alkukauden, josta osoituksena on esimerkiksi tuore lyöntipelin Suomen mestaruus 18-vuotiaiden poikien sarjassa.
Selvitäkseen jatkoon ja kahdeksan parhaan joukkoon kaksipäiväisestä lyöntipelivaiheesta Suomen on kuitenkin onnistuttava joukkueena laajalla rintamalla.
”Joukkueessa kaikki pelaajat ovat tottuneet menestymään ja voittamaan. Kotimaassa, mutta moni myös ulkomailla. Olemme koko valmistautumisjakson aikana kuitenkin pyrkineet muistamaan, että liikaa ei pidä tuijottaa tulosta. Menemme pelaamaan hyvää golfia”, Purhonen sanoo.
Vähimmäistavoite on kuitenkin lausuttu ääneen useaan otteeseen, se on pääsy jatkoon kaksipäiväisestä lyöntipelivaiheesta.
Suomen joukkue siirtyi Pickalaan sunnuntaina. Lindell ounasteli, että ohjelmassa olisi joukkueen palaverin lisäksi fysiikkaharjoitus.
”Maanantaina pelataan harjoituskierros ja sitten ollaan ready to go!” Lindelll summasi tulevan.
Poikien hallitseva Euroopan mestari on Italia. Ruotsi oli viime vuonna toinen ja Skotlanti kolmas.
Tiistaina ja keskiviikkona pelataan lyöntipelivaihe, josta etenee jatkoon kahdeksan joukkuetta. Torstaina käynnistyvä reikäpelivaihe huipentuu lauantaina pelattavaan finaaliin ja pronssiotteluun. Yleisöllä on tapahtumaan vapaa pääsy.
Päivitetty kello 20.14: Suomen joukkueen kokoonpano.
Suomen vahva nousu MM-kisoissa jatkuu – Markus Luomalla huippupäivä
Elias Haavisto kypsyttelee jymypaukkua MM-kisoissa – Suomi kohenteli asemiaan
Elias Haavisto säväytti Ranskassa – Suomella kelpo avauspäivä MM-kisoissa
Suomen miehet klassisin periaattein Ranskan MM-kisoihin – ”Mennään hetki ja päivä kerrallaan”
Suomelle paras sijoitus MM-kilpailuissa kahdeksaan vuoteen − Ruotsi vei mestaruuden
MM-kisoissa joukkueen yksin harteilleen ottanut Krista Junkkari pelasi huipputuloksen Ryder Cup -areenalla
Suomen MM-joukkueella hankala päivä Ryder Cup -kentällä – ”Huomenna uuteen nousuun”
Suomi aloitti MM-kisat hyvin – Todellinen tasonmittaus on edessä huomenna
Naisten joukkueiden MM-kisat käynnistyvät tänään Ranskassa
Suomen miehet ylittivät odotukset MM-kisoissa – Elias Haavisto loisti ja oli 11:s
Artikkelin kommentit (9 kpl)
5 heinäkuun, 2015 19:07
Jos joukkuehengestä puhutaan, niin pitäiskös edes mainita muutkin joukkueen jäsenet!
Kirjaudu sisään vastataksesi Ilmoita asiaton viesti
5 heinäkuun, 2015 20:12
Kiitos Ville kommentista, se on erittäin perusteltu toive. Pahoittelut kömmähdyksestoä.
Kirjaudu sisään vastataksesi Ilmoita asiaton viesti
5 heinäkuun, 2015 20:15
Niinkuin valinnoissakin,esiin pitää tuoda ”omat valmennettavat”
Kirjaudu sisään vastataksesi Ilmoita asiaton viesti
6 heinäkuun, 2015 11:16
Nyt Suomella on ainutlaatuinen tilaisuus ottaa kärkisija, jopa mitali EM-tasolla: 97- ja 98-syntyneet ovat Suomessa poikkeuksellinen hyvää ’vuosikertaa’ ja vielä kotikisat. Parempaa lähtökohtaa menestykselle ei ole. Kysymysmerkin ilmaan heittää tosin hehkutettu ’hyvä henki’. Se on jo lähtökohtaisesti puutteellinen, koska joukkueessa eivät ole mukana ikäluokan tämän hetket kuumat pelaajat, vaan tuttuun tapaan joskus aiemmin menestyneet ja muuten sopivat. Tämän tietävät pelaajat itsekin, ja se jos joku aiheuttaa epävarmuutta
Kirjaudu sisään vastataksesi Ilmoita asiaton viesti
6 heinäkuun, 2015 11:40
Ketäs siellä sitten tulisi olla? Jos kelit jatkuu samana, siellä on kaikille kuuma, joten tasoittaako se tilannetta? Voihan heikommillakin pelaajilla olla ”hyvä henki”.
Kirjaudu sisään vastataksesi Ilmoita asiaton viesti
6 heinäkuun, 2015 11:55
esim Joonatan Jolkkonen ja Juho Yläjääski, jotka ovat pelanneet monta hyvää alkuvuonna ja ovat kärkisijoilla FJAR-rankingissä.
Kirjaudu sisään vastataksesi Ilmoita asiaton viesti
7 heinäkuun, 2015 17:20
Menestystä ootellaan.. Ettei nyt vaan sattuis mitään. !! Olis pukumiesten ”käet” taskussa patsastelu avajaisissa menny ihan hukkaan kun menestystä ei tulukkaan.
Kirjaudu sisään vastataksesi Ilmoita asiaton viesti
8 heinäkuun, 2015 15:40
Mielestäni kaikki kommentit ovat sopivasti osuvia. Milloin olette nähneet esim näiden nettisivujen valokuvissa muita kuin Liiton Juha Juvosen valmennettavan Oliverin Lindellin kuvia, jossa lukee kuva: Antero Lindellin, tai milloin on joukkueisiin oikeasti valittu kuumat pelaajat, joka osoittaisi rohkeutta ottaa maajoukkueen ulkopuolelta, eikä kyllästyneitä pelureita. Olen seurannut noin 30 vuotta golfliiton touhua, Tyryt, Peltomäki jne pääsevät pienillä golfansioillaan tekemään vahvaa mielipidemuokkausta, josta olisi huikeata lukea ja saada jotain uutta ja eteenpäinvievää koko Suomen golfille.
Kirjaudu sisään vastataksesi Ilmoita asiaton viesti
8 heinäkuun, 2015 22:24
Kyllä nyt on kommentoijat taas kaffella, antakaa poikien pelata. Suomi on golfissa muita maita perässä ja menestymiseen tämän tyyppisessä tapahtumassa tarvitaan onnistumista kaikilta parin pelaajan tulee astua esiin ja onnistua todenteolla, niin se vain menee kun katsoo miten vuodesta toiseen tuolla pärjätään. Katsokaa peiliin ja yrittäkää tsempata äijiä onnistumisiin, yksi tapa kantaa oma kortensa kekoon on mennä paikalle ja taputtaa hyville lyönneille. Voihan täällä toki jatkaa istumista tietokoneen äärellä ja painaa Enteriä typerille viesteille, mutta en näe sen paratavan mitään.
Kirjaudu sisään vastataksesi Ilmoita asiaton viesti
Oma kommentti Peruuta vastaus
Välimäki avasi väkevästi Espanjassa, mutta manasi heikkoa puttaamistaan
“On järjestäjän vastuulla, että kisa tuntuu isommalta kuin normikierros” – hyvässä golftapahtumassa pelaaja on kuningas
Valtava huumetakavarikko ruotsalaisella golfklubilla – toiminnanjohtajaa epäillään
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
Seuraa näitä TrackMan -arvoja talvella harjoitellessasi
"Diesel lämpeni hitaasti", sanoo huippukautta pelaava Ursula Wikström. Mutta kiinnostaako häntä LPGA Tour?
Golfpiste Podcast · #183 – "Diesel lämpeni hitaasti", mutta nyt Ursula Wikström pelaa huipputasolla
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.